CELEX: 52021PC0319
Language: sl
Date: 2021-07-16
Title: Predlog SKLEP SVETA o stališču, ki se v imenu Evropske unije zastopa v Pridružitvenem svetu, ustanovljenem z Evro-mediteranskim sporazumom o pridružitvi med Evropskimi skupnostmi in njihovimi državami članicami na eni strani in Hašemitsko kraljevino Jordanijo na drugi, v zvezi s podaljšanjem prednostnih nalog partnerstva med EU in Jordanijo, dokler EU in Jordanija ne sprejmeta novih posodobljenih skupnih dokumentov

EVROPSKA KOMISIJA
            Bruselj, 16.7.2021
            COM(2021) 319 final
            2021/0224(NLE)
            Predlog
            SKLEP SVETA 
            o stališču, ki se v imenu Evropske unije zastopa v Pridružitvenem svetu, ustanovljenem z Evro-mediteranskim sporazumom o pridružitvi med Evropskimi skupnostmi in njihovimi državami članicami na eni strani in Hašemitsko kraljevino Jordanijo na drugi, v zvezi s podaljšanjem prednostnih nalog partnerstva med EU in Jordanijo, dokler EU in Jordanija ne sprejmeta novih posodobljenih skupnih dokumentov
            
               
         
         
            
               OBRAZLOŽITVENI MEMORANDUM
            
            
               1.Predmet urejanja predloga
            
            
               Ta predlog se nanaša na sklep o stališču, ki naj se v imenu Unije zastopa v Pridružitvenem svetu, ustanovljenem z Evro-mediteranskim sporazumom o pridružitvi med Evropskimi skupnostmi in njihovimi državami članicami na eni strani in Hašemitsko kraljevino Jordanijo na drugi, v zvezi s predvidenim sprejetjem sklepa o podaljšanju prednostnih nalog partnerstva med EU in Jordanijo, dokler EU in Jordanija ne sprejmeta novih posodobljenih skupnih dokumentov.
            
            
               2.Ozadje predloga
            
            
               2.1.Pridružitveni sporazum 
            
            
               Evro-mediteranski sporazum o pridružitvi med Evropskimi skupnostmi in njihovimi državami članicami na eni strani in Hašemitsko kraljevino Jordanijo na drugi (v nadaljnjem besedilu: Sporazum o pridružitvi) je bil podpisan 24. novembra 1997, veljati pa je začel 1. maja 2002. Sporazum o pridružitvi je pravna podlaga za dvostranske odnose med EU in Jordanijo. Cilji Sporazuma so:
            
            
               –zagotoviti primeren okvir političnega dialoga, ki bo omogočal razvoj tesnih političnih odnosov med pogodbenicama,
            
            
               –vzpostaviti pogoje postopne liberalizacije trgovine z blagom, storitvami in kapitalom,
            
            
               –z medsebojnim dialogom in sodelovanjem krepiti razvoj uravnoteženih gospodarskih in družbenih odnosov med pogodbenicama,
            
            
               –izboljšati življenjske razmere in pogoje za zaposlitev ter povečati produktivnost in finančno stabilnost,
            
            
               –spodbujati regionalno sodelovanje z namenom okrepiti miroljubni soobstoj ter gospodarsko in politično stabilnost,
            
            
               –spodbujati sodelovanje na drugih področjih, ki so v medsebojnem interesu.
            
            
               2.2.Pridružitveni svet
            
            
               S Sporazumom o pridružitvi je ustanovljen Pridružitveni svet, ki je pooblaščen za sprejemanje sklepov za doseganje ciljev Sporazuma v primerih, predvidenih v tem sporazumu. Sklepi so za pogodbenice zavezujoči. Pridružitveni svet lahko daje tudi priporočila. V skladu s poslovnikom Pridružitvenemu svetu izmenično predsedujeta EU in Jordanija za obdobje 12 mesecev. Pridružitveni svet zaseda redno enkrat letno na ministrski ravni. Izredne seje Pridružitvenega sveta se lahko skličejo na zahtevo ene pogodbenice ob soglasju drugih pogodbenic.
            
            
               2.3.Predvideni akt Pridružitvenega sveta 
            
            
               Pridružitveni svet bo sprejel sklep o podaljšanju prednostnih nalog partnerstva med EU in Jordanijo, določenih za obdobje 2016–2020, dokler EU in Jordanija ne sprejmeta novih posodobljenih skupnih dokumentov. V skladu s členom 10 poslovnika Pridružitvenega sveta bo sklep sprejet s pisnim postopkom.
            
            
               3.Stališče, ki se zastopa v imenu Unije
            
            
               Stališče, ki naj se v imenu Evropske unije zastopa v Pridružitvenem svetu, ustanovljenem s Sporazumom o pridružitvi, v zvezi s sprejetjem sklepa o podaljšanju prednostnih nalog partnerstva med EU in Jordanijo, temelji na besedilu sklepa, priloženega temu sklepu. 
            
            
               S Sklepom št. 1/2016 Pridružitvenega sveta iz decembra 2016 sta se EU in Jordanija dogovorili o prednostnih nalogah partnerstva za usmerjanje partnerstva v obdobju 2016–2018, pri čemer je bil do konca leta 2018 predviden pregled v zvezi s podaljšanjem prednostnih nalog partnerstva za nadaljnji dve leti zaradi političnega, varnostnega in gospodarskega razvoja. Leta 2018 sta se po pregledu prednostnih nalog partnerstva obe strani dogovorili, da bosta podaljšali njihovo veljavnost za dodatni dve leti, tj. do konca leta 2020. 
            
         
         
            
               V okviru potekajočega procesa obnove partnerstva EU z južnim sosedstvom ter po sprejetju večletnega finančnega okvira za obdobje 2021–2027 in novega Instrumenta za sosedstvo ter razvojno in mednarodno sodelovanje se za leto 2021 načrtuje priprava in sprejetje novih posodobljenih skupnih dokumentov z državami južnega sosedstva, vključno z Jordanijo. V tem okviru in da bi se izognili vrzeli med iztekom prednostnih nalog partnerstva med EU in Jordanijo ter sprejetjem novih prednostnih nalog, je v interesu pogodbenic, da sedanje prednostne naloge partnerstva podaljšajo do sprejetja novih posodobljenih prednostnih nalog. 
            
            
               4.Pravna podlaga
            
            
               4.1.Postopkovna pravna podlaga
            
            
               4.1.1.Načela
            
            
               Člen 218(9) Pogodbe o delovanju Evropske unije (PDEU) ureja sklepe o določitvi „stališč, ki naj se v imenu Unije zastopajo v organu, ustanovljenem s sporazumom, kadar ta organ sprejema akte s pravnim učinkom, razen aktov o spremembah ali dopolnitvah institucionalnega okvira sporazuma“.
            
            
               Pojem „akti s pravnim učinkom“ vključuje tudi akte, ki imajo pravni učinek zaradi pravil mednarodnega prava, ki veljajo za zadevni organ. Vključuje tudi instrumente, ki nimajo zavezujočega učinka v mednarodnem pravu, a lahko „odločilno vpliva[jo] na vsebino ureditve, ki jo [sprejme] zakonodajalec Unije“
                  1
               .
            
            
               4.1.2.Uporaba v obravnavanem primeru
            
            
               Pridružitveni svet je organ, ustanovljen s sporazumom, in sicer s Sporazumom o pridružitvi.
            
            
               Akt, ki naj bi ga sprejel Pridružitveni svet, je akt s pravnim učinkom. Predvideni akt ima pravne učinke, saj bo podaljšal sedanje prednostne naloge partnerstva do sprejetja novih posodobljenih skupnih dokumentov. 
            
            
               Postopkovna pravna podlaga za predlagani sklep je zato člen 218(9) PDEU.
            
            
               4.2.Materialna pravna podlaga
            
            
               4.2.1.Načela
            
            
               Materialna pravna podlaga za sklep v skladu s členom 218(9) PDEU je odvisna predvsem od cilja in vsebine predvidenega akta, glede katerega naj bi se v imenu Unije zastopalo stališče. Če ima predvideni akt dva cilja ali elementa in je eden od teh ciljev ali elementov glavni, drugi pa postranski, mora sklep po členu 218(9) PDEU temeljiti na samo eni materialni pravni podlagi, in sicer na tisti, ki se zahteva za glavni ali prevladujoči cilj ali element.
            
            
               4.2.2.Uporaba v obravnavanem primeru
            
            
               Glavni cilj in vsebina predvidenega akta se nanašata na sodelovanje s tretjo državo v okviru pridružitvenega sporazuma in evropske sosedske politike.
            
            
               Materialna pravna podlaga za predlagani sklep je zato člen 217.
            
            
               4.3.Zaključek
            
            
               Pravna podlaga predlaganega sklepa bi moral biti člen 217 PDEU v povezavi s členom 218(9) PDEU.
            
            
               5.Objava predvidenega akta
            
            
               Glede na to, da bo akt Pridružitvenega sveta spremenil trajanje veljavnosti prednostnih nalog partnerstva med EU in Jordanijo, bi ga bilo treba po sprejetju objaviti v Uradnem listu Evropske unije.
            
         
         
            
               2021/0224 (NLE)
            
            
               Predlog
            
            
               SKLEP SVETA
            
            
               o stališču, ki se v imenu Evropske unije zastopa v Pridružitvenem svetu, ustanovljenem z Evro-mediteranskim sporazumom o pridružitvi med Evropskimi skupnostmi in njihovimi državami članicami na eni strani in Hašemitsko kraljevino Jordanijo na drugi, v zvezi s podaljšanjem prednostnih nalog partnerstva med EU in Jordanijo, dokler EU in Jordanija ne sprejmeta novih posodobljenih skupnih dokumentov
            
            
               SVET EVROPSKE UNIJE JE –
            
            
               ob upoštevanju Pogodbe o delovanju Evropske unije in zlasti člena 217 v povezavi s členom 218(9) Pogodbe,
            
            
               ob upoštevanju predloga Evropske komisije,
            
            
               ob upoštevanju naslednjega:
            
            
               (1)Evro-mediteranski sporazum o pridružitvi med Evropskimi skupnostmi in njihovimi državami članicami na eni strani in Hašemitsko kraljevino Jordanijo na drugi je bil podpisan 24. novembra 1997, veljati pa je začel 1. maja 2002
                  2
               .
            
            
               (2)Prednostne naloge partnerstva med EU in Jordanijo je Pridružitveni svet sprejel decembra 2016
                  3
               , leta 2018 pa jih je podaljšal do konca leta 2020
                  4
               .
            
            
               (3)Obe strani sta se z izmenjavo pisem dogovorili, da prednostne naloge partnerstva med EU in Jordanijo kot vodilni dokument za utrditev partnerstva veljajo do sprejetja novih posodobljenih skupnih dokumentov.
            
            
               (4)V skladu s členom 91(1) Evro-mediteranskega sporazuma lahko Pridružitveni svet sprejema sklepe za namen doseganja ciljev Sporazuma.
            
            
               (5)Pridružitveni svet bo s pisnim postopkom sprejel sklep o podaljšanju prednostnih nalog partnerstva, dokler EU in Jordanija ne sprejmeta novih posodobljenih skupnih dokumentov.
            
            
               (6)Primerno je določiti stališče, ki naj se v imenu Unije zastopa v Pridružitvenem svetu, saj bo sklep za Unijo zavezujoč –
            
            
               SPREJEL NASLEDNJI SKLEP:
            
            
               Člen 1
            
            
               Stališče, ki se v imenu Unije zastopa v Pridružitvenem svetu, ustanovljenem z Evro-mediteranskim sporazumom o pridružitvi med Evropskimi skupnostmi in njihovimi državami članicami na eni strani in Hašemitsko kraljevino Jordanijo na drugi, v zvezi s podaljšanjem prednostnih nalog partnerstva med EU in Jordanijo, dokler EU in Jordanija ne sprejmeta novih posodobljenih skupnih dokumentov, temelji na osnutku sklepa Pridružitvenega sveta EU-Jordanija, priloženega temu sklepu.
            
            
               Člen 2
            
            
               Ta sklep je naslovljen na Komisijo.
            
            
               V Bruslju,
            
         
         
            
               
                     Za Svet
               
               
                     predsednik
               
            
         
         
            
                  
                     (1)
                  
                        Sodba Sodišča z dne 7. oktobra 2014, Nemčija/Svet, C-399/12, ECLI:EU:C:2014:2258, točke 61 do 64. 
               
               
                  
                     (2)
                  
                        Evro-mediteranski sporazum o pridružitvi med Evropskimi skupnostmi in njihovimi državami članicami na eni strani ter Hašemitsko kraljevino Jordanijo na drugi (UL L 129; 15.5.2002, str. 3).
               
               
                  
                     (3)
                  
                        Sklep št. 1/2016 Pridružitvenega sveta EU-Jordanija z dne 19. decembra 2016 o dogovoru o prednostnih nalogah partnerstva med EU in Jordanijo (UL L 355; 24.12.2016, str. 31).
               
               
                  
                     (4)
                  
                        Sklep št. 1/2018 Pridružitvenega sveta EU-Jordanija z dne 12. decembra 2018 o dogovoru o dvoletnem podaljšanju prednostnih nalog partnerstva med EU in Jordanijo (UL L 8, 10.1.2019, str. 34).
               
            
      
    ---documentbreak--- 
      
         
               EVROPSKA KOMISIJA
            Bruselj, 16.7.2021
            COM(2021) 319 final
            PRILOGA 
            k
            Predlogu SKLEPA SVETA
            o stališču, ki se v imenu Evropske unije zastopa v Pridružitvenem svetu, ustanovljenem z Evro-mediteranskim sporazumom o pridružitvi med Evropskimi skupnostmi in njihovimi državami članicami na eni strani in Hašemitsko kraljevino Jordanijo na drugi, v zvezi s podaljšanjem prednostnih nalog partnerstva med EU in Jordanijo, dokler EU in Jordanija ne sprejmeta novih posodobljenih skupnih dokumentov
            
               
         
         
            
               PRILOGA 
            
            
            
               SKLEP št. xx/2021 PRIDRUŽITVENEGA SVETA EU-JORDANIJA 
                  
               z dne [dd/mm/llll] 
                  
               o soglasju glede podaljšanja prednostnih nalog partnerstva med EU in Jordanijo
            
            
            
            
               PRIDRUŽITVENI SVET EU-JORDANIJA JE –
            
            
               ob upoštevanju Evro-mediteranskega sporazuma o pridružitvi med Evropskimi skupnostmi in njihovimi državami članicami na eni strani in Jordanijo na drugi (v nadaljnjem besedilu: Evro-mediteranski sporazum),  
            
            
               ob upoštevanju naslednjega:
            
            
               (1)Evro-mediteranski sporazum o pridružitvi med Evropskimi skupnostmi in njihovimi državami članicami na eni strani ter Jordanijo na drugi je bil podpisan 24. novembra 1997, veljati pa je začel 1. maja 2002.
            
            
               (2)Pridružitveni svet je na podlagi člena 91 Evro-mediteranskega sporazuma pooblaščen za sprejemanje ustreznih odločitev za namene doseganja ciljev Sporazuma.
            
            
               (3)Člen 101 Sporazuma določa, da pogodbenici sprejmeta vse splošne in posebne ukrepe, potrebne za izpolnjevanje svojih obveznosti iz Sporazuma, ter poskrbita za doseganje ciljev iz Sporazuma.
            
            
               (4)S Sklepom št. 1/2016 z dne 19. decembra 2016 se je Pridružitveni svet dogovoril o prednostnih nalogah partnerstva med EU in Jordanijo za obdobje 2016–2018, da bi utrdili svoje partnerstvo s ciljem podpreti in okrepiti odpornost in stabilnost Jordanije, hkrati pa skušali obravnavati tudi učinke dolgotrajnega konflikta v Siriji
                  1
               .
            
            
               (5)Pridružitveni svet je s Sklepom št. 1/2018 z dne 12. decembra 2018 sklenil, da se veljavnost prednostnih nalog partnerstva med EU in Jordanijo podaljša do 31. decembra 2020
                  2
               .
            
            
               (6)Obe strani sta se z izmenjavo pisem dogovorili, da prednostne naloge partnerstva med EU in Jordanijo kot vodilni dokument za utrditev partnerstva veljajo do sprejetja novih posodobljenih skupnih dokumentov.
            
            
               (7)Člen 10 poslovnika Pridružitvenega sveta določa možnost sprejemanja sklepov s pisnim postopkom med zasedanji, če se pogodbenici s tem strinjata –
            
            
               SPREJEL NASLEDNJI SKLEP:
            
            
               Člen 1
            
            
               Pridružitveni svet s pisnim postopkom sklene, da se prednostne naloge partnerstva med EU in Jordanijo, priložene Sklepu št. 1/2016 z dne 19. decembra 2016, podaljšajo, dokler EU in Jordanija ne sprejmeta novih posodobljenih skupnih dokumentov.
            
            
               Člen 2
            
         
         
            
               Ta sklep začne veljati na dan sprejetja.
            
            
               V xx, [dan mesec leto]
            
            
            
                  Za Pridružitveni svet
            
            
         
         
            
                  
                     (1)
                  
                        Sklep št. 1/2016 Pridružitvenega sveta EU-Jordanija z dne 19. decembra 2016 o dogovoru o prednostnih nalogah partnerstva med EU in Jordanijo (UL L 355, 24.12.2016, str. 31).
               
               
                  
                     (2)
                  
                        Sklep št. 1/2018 Pridružitvenega sveta EU-Jordanija z dne 12. decembra 2018 o dogovoru o dvoletnem podaljšanju prednostnih nalog partnerstva med EU in Jordanijo (UL L 8, 10.1.2019, str. 34).